**BAREM VARIANTA I**

Pentru examenul pentru ocuparea postului contractual de execuție de Șofer, Treapta I (Șofer microbuz școlar), în cadrul Serviciului de transport public local din cadrul Serviciului Resurse-umane, Investiții, Achiziții publice și servicii publice, Strategii, Programe, Proiecte, Impozite și taxe locale, perioadă nedeterminată

1. Care sunt condițiile specifice pe care un candidat trebuie să le îndeplinească pentru a fi angajat pe o funcţie contractuală (OUG nr. 57/2019)-20 pct.

BAREM CORECTARE

- OUG nr. 57/2019, art. 542 alin. 1;

- enumerarea a 8 condiții specific-2 pct fiecare-16 puncte

- sinteză, claritatea, coerenţa şi logica exprimării ideilor - 4 puncte

TOTAL 20 puncte.

- art. 542 alin 1 Contractul individual de muncă se încheie între persoana care îndeplineşte condiţiile pentru a fi angajată pe o funcţie contractuală şi autoritatea sau instituţia publică, prin reprezentantul său legal, în condiţiile prevăzute de Legea nr. 53/2003, republicată, cu modificările şi completările ulterioare, cu respectarea următoarelor cerinţe specifice:

 a) persoana să aibă cetăţenie română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România;

 b) persoana să cunoască limba română, scris şi vorbit;

 c) persoana să aibă capacitate deplină de exerciţiu;

 d) persoana să îndeplinească condiţiile de studii necesare ocupării postului;

 e) persoana să îndeplinească condiţiile de vechime, respectiv de experienţă necesare ocupării postului, după caz;

 f) persoana să nu fi fost condamnată definitiv pentru săvârşirea unei infracţiuni contra securităţii naţionale, contra autorităţii, infracţiuni de corupţie sau de serviciu, infracţiuni de fals ori contra înfăptuirii justiţiei, cu excepţia situaţiei în care a intervenit reabilitarea;

 g) persoana nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

 h) contractul să nu conţină clauze de confidenţialitate sau, după caz, clauze de neconcurenţă.

1. Enumerați 8 drepturi pe care salariatul le are, în principal, conform Legii nr. 53/2003 – Codul muncii. (20 pct.)

BAREM CORECTARE

- Legea nr. 53/2003, art. 39. alin. 1;

- enumerarea a 8 drepturi-2 puncte fiecare- 16 puncte

-capacitatea de analiză şi sinteză, claritatea, coerenţa şi logica exprimării ideilor - 4 puncte

TOTAL 20 puncte.

ART. 39

(1) Salariatul are, în principal, următoarele drepturi:

 a) dreptul la salarizare pentru munca depusă;

 b) dreptul la repaus zilnic şi săptămânal;

 c) dreptul la concediu de odihnă anual;

 d) dreptul la egalitate de şanse şi de tratament;

 e) dreptul la demnitate în muncă;

 f) dreptul la securitate şi sănătate în muncă;

 g) dreptul la acces la formarea profesională;

 h) dreptul la informare şi consultare;

 i) dreptul de a lua parte la determinarea şi ameliorarea condiţiilor de muncă şi a mediului de muncă;

 j) dreptul la protecţie în caz de concediere;

 k) dreptul la negociere colectivă şi individuală;

 l) dreptul de a participa la acţiuni colective;

 m) dreptul de a constitui sau de a adera la un sindicat;

 m^1) dreptul de a solicita trecerea pe un post vacant care îi asigură condiţii de muncă mai favorabile dacă şi-a încheiat perioada de probă şi are o vechime de cel puţin 6 luni la acelaşi angajator;

 n) alte drepturi prevăzute de lege sau de contractele colective de muncă aplicabile.

1. Enumerați sancţiunile contravenţionale complementare și precizați care este scopul acestora, conform O.U.G. nr. 195/2002 din 12 decembrie 2002 \*\*\* Republicată, privind circulaţia pe drumurile publice. (20 pct.)

BAREM CORECTARE
- O.U.G. nr. 195/2002, art. 96, alin. 1 și 2.

* precizarea scopului – 3 puncte;
 - enumerarea a 4 sancțiuni - 3 puncte fiecare- 12 puncte;
 -capacitatea de analiză şi sinteză, claritatea, coerenţa şi logica exprimării ideilor - 5 puncte;

TOTAL 20 puncte.

ART. 96

 (1) Sancţiunile contravenţionale complementare au ca scop înlăturarea unei stări de pericol şi preîntâmpinarea săvârşirii altor fapte interzise de lege şi se aplică prin acelaşi proces-verbal prin care se aplică şi sancţiunea principală a amenzii sau avertismentului.

 (2) Sancţiunile contravenţionale complementare sunt următoarele:

 a) aplicarea punctelor de penalizare;

 b) suspendarea exercitării dreptului de a conduce, pe timp limitat;

 c) confiscarea bunurilor destinate săvârşirii contravenţiilor prevăzute în prezenta ordonanţă de urgenţă ori folosite în acest scop;

...

 e) radierea din oficiu a înmatriculării sau înregistrării vehiculului, în cazurile prevăzute la art. 17 alin. (4).

1. Care sunt mijloacele de semnalizare rutieră, Ordonanței de urgență nr. 195/2002, republicată, privind circulația pe drumurile publice? - 20 pct

BAREM CORECTARE
 - O.U.G. nr. 195/2002, art. 30.

* enumerarea a 4 mijloace de semnalizare-4 puncte fiecare- 16 puncte
-capacitatea de analiză şi sinteză, claritatea, coerenţa şi logica exprimării ideilor – 4 puncte

TOTAL 20 puncte.

* art. 30,alin(1) Ordonanța de urgență nr. 195/2002

 Mijloacele de semnalizare rutieră sunt:

a) sistemele de semnalizare luminoasă sau sonoră;

 b) indicatoarele;

 c) marcajele;

 d) alte dispozitive speciale

 5. Precizati (MENȚIONAȚI) care este timpul total de lucru al persoanelor care efectuează activităţi mobile de transport rutier în cursul unei săptămâni potrivit art. 4, alin. 1 din H.G. 38/2008

 BAREM CORECTARE

 - H.G. nr. 38/2008, art. 30, ART.4,ALIN(1).

 - precizarea timpului de lucru– 15pct

-capacitatea de analiză şi sinteză, claritatea, coerenţa şi logica exprimării ideilor – 5 puncte

TOTAL 20 puncte.

Răspuns: art. 4, alin. 1 din H.G. 38/2008

În cursul unei săptămâni, timpul total de lucru al persoanelor care efectuează activităţi mobile

de transport rutier poate fi de cel mult 48 de ore. Durata maximă a timpului de lucru săptămânal poate fi prelungită până la maximum 60 de ore, cu condiţia ca, pentru orice perioadă de 4 luni consecutive, media timpului de lucru săptămânal să nu depăşească 48 de ore

 **Membrii comisiei de concurs** :

 1. Muntean Claudia Lavinia-Secretarul General al comunei Vințu de Jos Președinte \_\_\_\_\_;

 2. Nandra Alexandru- Consilier de achiziții publice în cadrul Compartimentului Resurse umane, investiții, achiziții publice și servicii publice, Strategii, Programe, Proiecte - Membru\_\_\_\_\_\_\_\_\_\_;

 3. Zămora Maria Claudia -Referent I în cadrul Serviciului Public de Transport local -Membru \_\_\_\_\_\_\_\_\_\_\_\_\_\_\_\_\_\_\_\_.

Secretarul comisiei,

Drăgan Ionela \_\_\_\_\_\_\_\_\_\_\_\_\_\_\_\_\_\_\_\_